स्टीव ने दुनिया को बदला था : मेदवेदेव  
रूस के राष्ट्रपति दमित्री मेदवेदेव ने स्टीव जॉब्स के परिवार व उनके प्रशंसकों के प्रति अपनी संवेदनाएं व्यक्त की हैं।
रूस के राष्ट्रपति दमित्री मेदवेदेव ने स्टीव जॉब्स के परिवार व उनके प्रशंसकों के प्रति अपनी संवेदनाएं व्यक्त की हैं। कम्प्यूटर एवं इलेक्ट्रॉनिक उत्पाद निर्माता कम्पनी एप्पल के सह-संस्थापक स्टीव का बुधवार को निधन हो गया था। वह 56 साल के थे।  स्टीव लम्बे समय से कैंसर से पीड़ित थे। समाचार एजेंसी आरआईए नोवोस्ती के मुताबिक मेदवेदेव ने ट्विटर पर लिखा, "स्टीव जॉब्स जैसे लोग हमारी दुनिया बदलते हैं।"  उन्होंने कहा, "मैं उनके परिवार व उनकी काबिलियत व प्रतिभा के प्रशंसकों के प्रति अपनी गहरी संवेदनाएं व्यक्त करता हूं।" एप्पल के अपना एक नया आईफोन पेश करने के एक दिन बाद ही स्टीव का निधन हो गया। स्टीव ने अगस्त में एप्पल के मुख्य कार्यकारी अधिकारी के पद से इस्तीफा दे दिया था।